கேள்வி: ஸ்ரீ கிருஷ்ண லீலா தரங்கினி பற்றி நீங்கள் என்ன அறிந்துள்ளீர்கள்?
பதில்: படிமம்:Sri_krishna_leelatarangini_book_cover_page.jpg ஸ்ரீ கிருஷ்ண லீலா தரங்கினி (''Sri Krishna Leela Tarangini'') என்பது நாராயண தீர்த்தர் எழுதப்பட்ட ஒரு தரங்கினி அல்லது சமசுகிருத இசை நாடகமாகும். பாடல்கள் தூய்மையான சமசுகிருதத்திலும் தெளிவான நடையிலும் உள்ளன. மேலும், கவிதைத் தரம் நிறைந்தவை. தரங்கினி என்பது நடன நாடகத்திற்கு மிகவும் பொருத்தமான ஒரு நிகழ்ச்சியாகும். இது கடந்த இரண்டு நூற்றாண்டுகளாக இந்திய பாரம்பரிய நடனக் கலைஞர்களால் நன்கு பயன்படுத்தப்பட்டு வருகிறது. தரங்கினியில் 12 தரங்கங்கள், 153 பாடல்கள், 302 சுலோகங்கள், 31 சூரணிகைகள் உள்ளன. வியாசர் எழுதிய பாகவதம் பின்பற்றி, பத்தாவது அத்தியாயத்தில் தீர்த்தர் கவனம் செலுத்தியுள்ளார்.
கேள்வி: ஸ்ரீ கிருஷ்ண லீலா தரங்கினி - உள்ளடக்கங்கள் பற்றி நீங்கள் என்ன அறிந்துள்ளீர்கள்?
பதில்: இந்த தொகுப்பு இந்துக் கடவுளான கிருட்டிணனின் வாழ்க்கையை அடிப்படையாகக் கொண்டது. கிருட்டிணனின் பிறப்பு, குழந்தை பருவ குறும்புகள் மற்றும் ருக்மிணியுடனான அவரது திருமணத்துடன் முடிவடையும் அவரது வாழ்க்கைக் கதையை இது கையாள்கிறது. நாராயண் தீர்த்தர் பாடல்கள், உரைநடை பத்திகள், சுலோகங்கள் போன்ற பல்வேறு இலக்கிய மற்றும் இசை வடிவங்களை இதில் பயன்படுத்துகிறார். பாடல் வரிகள் எளிமையானவை என்றாலும் அழகானவையாகவும் பயனுள்ளவையாகவும் உள்ளது. ஜெயதேவரின் அஷ்டபதியிலிருந்து தீர்த்தர் உத்வேகம் பெற்றிருக்கலாம் என்று கூறப்படுகிறது. தரங்கங்கள் குச்சிப்புடி நடனத்தில் பிரபலமான பகுதியாகும். அங்கு நடனக் கலைஞர்கள் சிக்கலான தாளங்களைப் பராமரிக்கும் பித்தளைத் தட்டுகளில் நடனமாடுவார்கள். காவிரி ஆறு அருகே இருந்தபோது நாராயண தீர்த்தருக்கு இந்தப் படைப்பை இயற்றுவதற்கான உத்வேகம் ஏற்பட்டதாகப் புராணக்கதை கூறுகிறது. கடுமையான வயிற்று வலியால் அவதிப்பட்டு வந்த அவர், திருமலைக்கு செல்ல தனக்கு வலிமை வழங்கப்பட வேண்டும் என்று பிரார்த்தித்தார். ஒரு தெய்வீகக் குரல் அவரை ஒரு பன்றியைப் பின்தொடரச் சொன்னது. பன்றி பூபதிராஜபுரம் என்ற இடத்திற்கு அழைத்துச் சென்றது. இந்த ஊர் பின்னர் 'வரகூர்' என்று அழைக்கப்பட்டது. இவர் வருவதை கிராம மக்கள் அறிந்திருந்தனர். அவர்களின் உதவியுடன், ஈலட்சுமி நாராயணன் மற்றும் வெங்கடாசலபதி கோயிலை கட்டி, காவேரி ஆற்றின் துணை நதியான குடமுருட்டி ஆறு ஆற்றங்கரையில் குடியேறினார் என ஒரு கதை இருக்கிறது. தரங்கினியின் நினைவாக நாராயண தீர்த்தர் அறக்கட்டளையின் ஆராதனை சபைகள் ஆண்டுதோறும் நிகழ்ச்சிகளை நிக்ழத்துகின்றது.